KERAJAAN MALAYSIA Punca Kuasa, Prinsip Dan Kategori Perolehan Kerajaan PERBENDAHARAAN MALAYSIA PK 1.1
Pekeliling Perbendaharaan Malaysia PK 1.1 KANDUNGAN PK 1.1 PUNCA KUASA, PRINSIP DAN KATEGORI PEROLEHAN KERAJAAN ... 1 1. Pendahuluan ... 1 2. Takrifan ... 1 3. Punca Kuasa ... 2 4. Definisi Perolehan Kerajaan ... 4 5. Prinsip Perolehan Kerajaan ... 4 6. Kategori Perolehan Kerajaan ... 7 7. Perolehan Kerajaan ... 8 8. Penggunaan Mata Wang Bagi Perolehan Tempatan ... 8 9. Penggunaan Mata Wang Bagi Perolehan Antarabangsa ... 9 10. Penggunaan Mata Wang Bagi Perolehan Yang Tertakluk Kepada Perjanjian Perdagangan Bebas (Free Trade Agreement - FTA) ... 9 11. Pendaftaran Syarikat Bagi Perolehan Bekalan dan Perkhidmatan .. 10 12. Pendaftaran Kontraktor Bagi Perolehan Kerja ... 10 13. Pemakaian Pekeliling ... 13 14. Tarikh Kuat Kuasa ... 13
Pekeliling Perbendaharaan Malaysia PK 1.1 PK 1.1 PUNCA KUASA, PRINSIP DAN KATEGORI PEROLEHAN KERAJAAN 1. Pendahuluan 1.1. Pekeliling ini bertujuan untuk menerangkan dan memberi panduan mengenai punca kuasa pelaksanaan perolehan Kerajaan, prinsip perolehan Kerajaan yang menjadi asas penetapan peraturan dan definisi perolehan Kerajaan. 1.2. Pekeliling ini juga memberi penerangan dan panduan mengenai kategori perolehan Kerajaan, kaedah pelaksanaan perolehan Kerajaan, penggunaan matawang dalam perolehan Kerajaan dan pendaftaran syarikat/kontraktor/firma dalam perolehan Kerajaan. 1.3. Agensi yang diberi peruntukan Kerajaan Persekutuan sama ada sepenuhnya atau sebahagian daripada kos projek atau perbelanjaan, tanpa mengambil kira agensi mana yang melaksanakan projek atau melakukan perbelanjaan, hendaklah mematuhi tatacara kewangan dan perolehan semasa yang berkuat kuasa. 1.4. Peraturan dan tatacara perolehan dikeluarkan oleh Perbendaharaan melalui Pekeliling Perbendaharaan berkaitan Perolehan Kerajaan (PP/PK) adalah selaras dengan Arahan Perbendaharaan (AP) dan Seksyen 4, Akta Tatacara Kewangan 1957 [Akta 61]. 1.5. Agensi bertanggungjawab untuk menentukan sama ada sesuatu perolehan itu tertakluk kepada apa-apa Perjanjian Perdagangan Bebas (Free Trade Agreement - FTA) dan dilaksanakan mengikut peraturan serta tatacara yang berkuat kuasa. 2. Takrifan 2.1 Bagi maksud PP/PK: (i) "Agensi" bermakna semua Kementerian, Jabatan Persekutuan di peringkat Kerajaan Persekutuan, wilayah, negeri atau daerah dalam Persekutuan dan mana-mana entiti lain dalam perkhidmatan awam Persekutuan sebagaimana yang ditentukan oleh Ketua Pengarah Perkhidmatan Awam atau entiti lain yang mewakili Agensi Kerajaan bagi melaksanakan sesuatu perolehan. Jika terdapat kekeliruan mengenai pemakaian PP/PK kepada mana-mana entiti, ia akan ditentukan oleh Perbendaharaan. M.S. 1/13
Pekeliling Perbendaharaan Malaysia PK 1.1 (ii) "Ketua Jabatan" bermakna seseorang pegawai yang mengetuai sesuatu Agensi Kerajaan atau mana-mana pegawai yang diwakilkan kuasa secara bertulis oleh Ketua Jabatan untuk bertindak bagi pihaknya. (iii) "Pegawai Awam" bermakna semua kategori pegawai yang sedang berkhidmat di Agensi Kerajaan yang dilantik oleh Suruhanjaya secara tetap, sementara atau kontrak. (iv) "Perjanjian Perdagangan Bebas (Free Trade Agreement - FTA)" bermakna perjanjian yang ditandatangani oleh dua atau beberapa negara yang mengandungi obligasi dan komitmen yang perlu dipatuhi oleh negara ahli perjanjian tersebut. FTA membentuk kawasan bebas dagang di antara negara ahli untuk menerima akses berkeutamaan berbanding negara bukan ahli (non-parties). (v) "Perbendaharaan" bermakna Menteri Kewangan dan termasuklah pegawai di bawah kawalan pentadbirannya atau arahannya yang telah diturunkan kuasa untuk bertindak bagi pihaknya atau yang dibenarkan menggunakan kuasanya di bawah Akta Tatacara Kewangan 1957 [Akta 61] mengikut peruntukan seksyen 6 atau 7 Akta Perwakilan Kuasa 1956 [Akta 358]. (vi) "Pembekal" bermakna mana-mana entiti, individu, syarikat, firma, kontraktor, pembida, petender, penyebut harga, koperasi, institusi atau pertubuhan yang berdaftar dengan Kementerian Kewangan atau Lembaga Pembangunan Industri Pembinaan Malaysia atau badan pendaftaran lain yang diiktiraf dari semasa ke semasa bagi menyertai Perolehan Kerajaan dalam Malaysia. 3. Punca Kuasa 3.1 Agensi boleh melaksanakan Perolehan Kerajaan berdasarkan punca kuasa perundangan seperti berikut: (i) Seksyen 6 (1) Akta Tatacara Kewangan 1957 [Akta 61] Suatu Akta yang diperuntukkan bagi pengawalan dan pengelolaan wang awam Malaysia, dan bagi acara pengakaunan serta kewangan, termasuk acara bagi pemungutan, penjagaan dan pembayaran wang awam Persekutuan dan Negeri-negeri dan pembelian, penjagaan dan pelupusan harta awam dan perkara-perkara yang bersangkutan dengannya. M.S. 2/13
Pekeliling Perbendaharaan Malaysia PK 1.1 Pengurusan Kumpulan Wang Disatukan Persekutuan dan pengawasan, kawalan dan arahan bagi semua perkara berhubung dengan hal ehwal kewangan Persekutuan, yang tidak diserah hak dengan khususnya kepada mana-mana orang lain oleh mana-mana undang-undang lain hendaklah tertakluk kepada Perlembagaan Persekutuan dan Akta ini, diletak hak pada Menteri Kewangan. (ii) Seksyen 5 Akta Perwakilan Kuasa 1956 [Akta 358] Undang-undang bertulis yang memberi kuasa kepada Menteri untuk melaksanakan apa-apa kuasa atau menjalankan apa-apa tugas, Menteri Kewangan boleh, tertakluk kepada Seksyen 11, melalui pemberitahuan dalam warta mewakilkan kuasa yang tertakluk kepada apa-apa syarat dan sekatan yang boleh dinyatakan dalam pemberitahuan itu pelaksanaan kuasa itu atau menjalankan apa-apa tugas kepada mana-mana orang yang tertera melalui nama atau jawatan. (iii) Akta Kontrak Kerajaan 1949 [Akta 120] Semua kontrak yang dibuat di Malaysia bagi pihak Kerajaan hendaklah, jika diubah ke dalam bentuk bertulis, dibuat atas nama Kerajaan Malaysia dan boleh ditandatangani oleh Menteri atau oleh mana-mana pegawai awam yang diberi kuasa dengan sewajarnya secara bertulis oleh Menteri, sama ada secara khusus dalam mana- mana hal tertentu, atau secara am bagi semua kontrak di bawah nilai tertentu di jabatannya atau selainnya sebagaimana yang dinyatakan dalam pemberikuasaan itu. (iv) Akta Fungsi-Fungsi Menteri 1969 [Akta 2], Perintah Menteri-Menteri Kerajaan Persekutuan Di bawah Akta Fungsi-fungsi Menteri 1969, Perintah Menteri-Menteri Kerajaan Persekutuan yang berkuat kuasa, Menteri Kewangan bertanggungjawab untuk: (a) Menggubal dasar-dasar yang berhubungan dengan ekonomi, fiskal, kewangan dan strategi belanjawan tahunan negara. (b) Melaksanakan yang berhubungan dengan ekonomi, kewangan, cukai, belanjawan, perolehan kerajaan, pinjaman perumahan, pentadbiran kewangan, badan berkanun dan syarikat Menteri Kewangan Diperbadankan (MKD) serta pengurusan kewangan sektor awam. fungsi-fungsi dan aktiviti-aktiviti M.S. 3/13
Pekeliling Perbendaharaan Malaysia PK 1.1 (v) Arahan Perbendaharaan Arahan Perbendaharaan (AP) merupakan peraturan kewangan dan perakaunan utama dalam pengurusan kewangan Kerajaan. Ianya mengandungi arahan-arahan mengenai pengurusan belanjawan, hasil, perbelanjaan, perolehan Kerajaan dan aset awam. Bagi maksud pelaksanaan perolehan Kerajaan, peraturan yang berkuat kuasa adalah berdasarkan AP166 sehingga AP300. (vi) Pekeliling Perbendaharaan berkaitan Perolehan Kerajaan (PP/PK) PP/PK merupakan peraturan, tatacara dan prosedur berkaitan pengurusan perolehan merangkumi perancangan perolehan, kaedah perolehan, pihak berkuasa melulus, had nilai perolehan, pengurusan pentadbiran kontrak dan tatacara bayaran. 4. Definisi Perolehan Kerajaan 4.1 Perolehan Kerajaan bermaksud perolehan bekalan, perkhidmatan atau kerja atau mana-mana kombinasi yang dilaksanakan oleh Agensi yang diberi kuasa oleh Perbendaharaan, dengan menggunakan peruntukan Persekutuan (sepenuhnya atau sebahagian) bagi tujuan operasi Agensi, penyampaian perkhidmatan Kerajaan atau kepentingan awam. 4.2 Perolehan yang dilaksanakan melalui kaedah pembiayaan Kerjasama Awam Swasta (Public Private Partnership - PPP) sama ada secara Build- Operate-Transfer (BOT), kontrak konsesi kerja dan lain-lain seumpamanya melalui Unit Kerjasama Awam Swasta, Jabatan Perdana Menteri (UKAS, JPM) adalah tidak dikategorikan sebagai perolehan Kerajaan. 5. Prinsip Perolehan Kerajaan 5.1 Agensi dikehendaki memastikan semua urusan berkaitan perolehan Kerajaan dilaksanakan berdasarkan amalan tadbir urus baik (good governance practices) dengan mematuhi/mengamalkan prinsip perolehan Kerajaan seperti berikut: (i) Akauntabiliti Awam Undang-undang dan peraturan kewangan serta perolehan sedia ada telah digubal bagi memberi kuasa dan tanggungjawab yang jelas kepada individu dan Agensi dalam menguruskan perolehan Kerajaan. M.S. 4/13
Pekeliling Perbendaharaan Malaysia PK 1.1 bermaksud perolehan Akauntabiliti kebertanggungjawaban semua pihak yang terlibat dengan proses perolehan Kerajaan untuk mematuhi dasar, peraturan dan tatacara tersebut dan memberi penjelasan kepada pihak berkepentingan apabila diperlukan. dalam Kerajaan Ini termasuk melaksanakan penurunan kuasa yang jelas, membuat perancangan perolehan yang sistematik dan teliti, melaksanakan proses perolehan berdasarkan kaedah, had nilai, tatacara dan Pihak Berkuasa Melulus yang ditetapkan, memastikan proses membuat keputusan berdasarkan prinsip perolehan, mewujudkan mekanisme kawalan dan pelaporan yang cekap dan berkesan, memastikan pelaksanaan perolehan/projek mengikut jadual dan melaporkan maklumat atau status pelaksanaan kepada pihak berkepentingan apabila diperlukan. Akauntabiliti awam yang diwujudkan melalui prinsip, dasar, peraturan dan tatacara perolehan Kerajaan seperti yang digariskan melalui Arahan Perbendaharaan dan Pekeliling Perolehan Kerajaan akan memastikan perolehan Kerajaan akan dilaksanakan dengan cekap dan berkesan berdasarkan amalan tadbir urus terbaik. (ii) Ketelusan Ketelusan dalam perolehan Kerajaan bermaksud bahawa maklumat mengenai proses perolehan Kerajaan mesti diketahui umum, jelas dan difahami oleh semua yang terlibat dengan proses perolehan merangkumi Agensi, pembida dan pihak berkepentingan. Maklumat ini termasuk prinsip, dasar, peraturan dan tatacara perolehan yang boleh diakses oleh umum dan diperjelaskan dengan baik serta maklumat yang perlu diketahui oleh pembida mengenai perolehan yang akan ditawarkan seperti dokumen spesifikasi dan iklan. Selaras dengan perkembangan terknologi, akses terbuka kepada maklumat tersebut telah dipertingkatkan melalui perkongsian dalam talian. Proses perolehan Kerajaan yang telus akan meningkatkan lagi persaingan terbuka, meningkatkan kecekapan dan keberkesanan proses dan mengurangkan risiko ketidakadilan dalam proses perolehan. Ia juga akan meningkatkan lagi peluang untuk Agensi mendapat nilai terbaik bagi setiap perolehan yang dilaksanakan. faedah M.S. 5/13
Pekeliling Perbendaharaan Malaysia PK 1.1 Apabila maklumat mengenai perolehan ini dikongsikan dengan terbuka dan telus dengan semua pihak berkepentingan, risiko berlakunya rasuah, penyalahgunaan kuasa dan penyelewengan disebabkan oleh penjualan maklumat dan lain-lain akan dapat dibanteras dengan lebih berkesan. (iii) Nilai Faedah Terbaik Antara matlamat utama perolehan Kerajaan adalah untuk memastikan Kerajaan mendapat pulangan yang terbaik bagi setiap ringgit yang dibelanjakan bagi pelaksanaan program/projek Kerajaan. Selain itu, Kerajaan juga akan dapat mengoptimumkan keberhasilan yang disasarkan berdasarkan perbelanjaan yang dibuat. Nilai faedah terbaik tidak terhad kepada tawaran harga terendah daripada pembida semata-mata. Bagi mendapat hasil yang optimum, penilaian hendaklah dibuat secara menyeluruh (life cycle costing) mengambil kira faktor harga dan juga faktor keseluruhan perolehan bekalan/perkhidmatan/kerja jaminan, tersebut tempoh penghantaran dan sebagainya. termasuk kualiti, Agensi hendaklah mempunyai objektif dan keberhasilan yang jelas dalam melaksanakan sesuatu perolehan. Agensi kemudiannya perlu menetapkan spesifikasi perolehan dan kaedah penilaian yang bersesuaian bagi memastikan Kerajaan berjaya melantik syarikat yang dipercayai boleh membantu Kerajaan mencapai objektif dan keberhasilan yang ditetapkan. (iv) Persaingan Terbuka Persaingan terbuka antara lain bermaksud memberi peluang kepada semua pihak yang berkelayakan untuk menyertai perolehan Kerajaan yang ditawarkan dan bersaing berdasarkan merit tertakluk kepada prinsip, dasar, peraturan dan tatacara yang sedang berkuat kuasa. Antara usaha bagi memastikan amalan prinsip ini dalam perolehan Kerajaan adalah memastikan pengiklanan tawaran perolehan secara terbuka melalui platfrom yang ditetapkan oleh Kerajaan dan mengelakkan sebarang penetapan spesifikasi yang boleh menjurus kepada syarikat atau jenama tertentu sahaja. M.S. 6/13
Pekeliling Perbendaharaan Malaysia PK 1.1 (v) Adil dan Saksama Sesuatu perolehan itu hendaklah dipelawa, diproses dan dipertimbangkan dengan adil dan saksama berasaskan kriteria penilaian yang standard tertakluk kepada dasar dan peraturan yang berkuat kuasa. Semua tawaran yang diterima harus dipertimbangkan berdasarkan dokumen terhadap tender/sebut harga dan tidak boleh ditolak dengan alasan selain dari yang dinyatakan dalam dokumen tersebut. Manakala keputusan yang dibuat hendaklah tidak berat sebelah dan tidak menjurus kepada pihak tertentu. kepatuhan syarat-syarat Kontrak pula hanya boleh ditandatangani dengan pembida yang telah telah dinilai dan ditetapkan. lulus penilaian iaitu memenuhi syarat yang 5.2 Agensi hendaklah memastikan urusan perolehan Kerajaan dilaksanakan berdasarkan peraturan perolehan Kerajaan yang sedang berkuat kuasa kerana ia telah dibangunkan berdasarkan prinsip perolehan Kerajaan. Oleh yang demikian, sekiranya terdapat perkara-perkara yang tidak dinyatakan dalam mana-mana peraturan, Agensi hendaklah mempertimbangkan perkara tersebut berdasarkan prinsip perolehan Kerajaan. 6. Kategori Perolehan Kerajaan 6.1 Perolehan Kerajaan dibahagikan kepada tiga (3) kategori seperti berikut: (i) Kerja Perolehan dan penyelenggaraan seperti bangunan, lapangan terbang, pelabuhan, jalan raya, tapak kawasan, empangan air dan kerja perparitan serta juga merangkumi kerja-kerja sivil, mekanikal dan elektrikal. kerja melibatkan kerja-kerja pembinaan (ii) Bekalan Perolehan bekalan merangkumi pembekalan barangan/peralatan yang dibekalkan bagi menjalankan sesuatu program, aktiviti atau projek Kerajaan seperti makanan, pakaian, kenderaan, kelengkapan pejabat dan sebagainya. M.S. 7/13
Pekeliling Perbendaharaan Malaysia PK 1.1 (iii) Perkhidmatan a. Perkhidmatan Perunding Perkhidmatan perunding ditafsirkan sebagai khidmat kepakaran bagi melaksanakan sesebuah projek pembangunan fizikal atau kajian Kerajaan meliputi perkhidmatan arkitek, jurutera, juruukur bahan, juruukur tanah, kajian fizikal, kajian kemungkinan, kajian ekonomi, kajian perundangan dan sebagainya. b. Perkhidmatan Bukan Perunding Perolehan perkhidmatan bukan perunding adalah selain perkhidmatan perunding seperti pengendalian kursus dan latihan, penyenggaraan dan pembaikan, pencucian dan pembersihan, penyewaan dan pengurusan bangunan, pengiklanan, pengangkutan, perkhidmatan perundangan, perkhidmatan ICT dan sebagainya. 7. Perolehan Kerajaan 7.1 Kaedah perolehan Kerajaan ditentukan berdasarkan had nilai tertentu dan terdiri daripada kaedah seperti berikut: (i) Pembelian Terus (bekalan/perkhidmatan); (ii) Lantikan Terus (kerja); (iii) Lantikan Terus Berserta Kos Siling (perkhidmatan perunding); (iv) Requisition (kerja); (v) Sebut Harga (bekalan/perkhidmatan/kerja); (vi) Tender Terbuka Pra-Kelayakan (bekalan/perkhidmatan/ kerja); (vii) Tender Terbuka (bekalan/perkhidmatan/kerja); (viii) Tender Terbuka Request for Proposal (RFP) (bekalan/perkhidmatan ICT); dan (ix) Rundingan Terus atau Limited Tendering (bekalan/perkhidmatan/kerja). 8. Penggunaan Mata Wang Bagi Perolehan Tempatan 8.1 Tawaran harga dan bayaran bagi perolehan yang dibuat secara tempatan (perolehan tidak tertakluk kepada FTA) dan perolehan tertakluk kepada FTA hendaklah dibuat dalam Ringgit Malaysia sahaja. M.S. 8/13
Pekeliling Perbendaharaan Malaysia PK 1.1 8.2 Tawaran harga bagi perolehan alat ganti yang dibuat daripada Original Equipment Manufacturer (OEM) melalui kontraktor/pembekal tempatan boleh dibuat sama ada dalam Ringgit Malaysia ataupun mata wang asing dan bayarannya hendaklah dibuat dalam mata wang yang sama seperti dalam tawaran yang dikemukakan. 9. Penggunaan Mata Wang Bagi Perolehan Antarabangsa 9.1 Tawaran harga daripada kontraktor/pembekal luar dan bayaran oleh Agensi hendaklah dibuat dalam mata wang asing. 9.2 Tawaran harga daripada kontraktor/pembekal tempatan bagi tender antarabangsa boleh dibuat sama ada dalam Ringgit Malaysia ataupun mata wang asing dan bayarannya hendaklah dibuat dalam mata wang yang sama seperti dalam tawaran yang dikemukakan. 9.3 Bagi tujuan penilaian harga, kadar pertukaran mata wang yang dikeluarkan oleh Jabatan Akauntan Negara Malaysia (JANM) berdasarkan rujukan kepada Bank Negara Malaysia pada bulan/tarikh tutup tender hendaklah diguna pakai. 9.4 Bagi perolehan yang dibiayai dari pinjaman luar negara atau intitusi kewangan luar, syarat-syarat penggunaan mata wang untuk pembayaran dan kadar pertukaran seperti yang ditetapkan oleh institusi kewangan tersebut hendaklah dipatuhi. 10. Penggunaan Mata Wang Bagi Perolehan Yang Tertakluk Kepada Perjanjian Perdagangan Bebas (Free Trade Agreement - FTA) 10.1 Tawaran harga yang dikemukakan oleh kontraktor/ pembekal daripada negara ahli FTA dan bayaran oleh Agensi hendaklah dibuat dalam Ringgit Malaysia berdasarkan kadar pertukaran mata wang yang dikeluarkan oleh JANM berdasarkan rujukan kepada Bank Negara Malaysia pada bulan/ tarikh tutup tender. M.S. 9/13
Pekeliling Perbendaharaan Malaysia PK 1.1 11. Pendaftaran Syarikat Bagi Perolehan Bekalan dan Perkhidmatan 11.1 Semua urusan pendaftaran kontraktor bekalan dan perkhidmatan di Semenanjung Malaysia dikendalikan oleh Kementerian Kewangan sahaja, manakala bagi pendaftaran di Negeri Sabah dan Sarawak, pendaftaran kontraktor bekalan dan perkhidmatan dikendalikan oleh Perbendaharaan Persekutuan Malaysia Sabah dan Perbendaharaan Malaysia Sarawak. 11.2 Agensi dikehendaki mempelawa hanya kontraktor yang berdaftar dengan Kementerian Kewangan (termasuk Perbendaharaan Malaysia Sabah dan Perbendaharaan Malaysia Sarawak) untuk mengambil bahagian di dalam urusan perolehan bekalan atau perkhidmatan. Manakala perolehan pembelian terus boleh dilaksanakan dengan pembekal yang berdaftar atau tidak berdaftar dengan Kementerian Kewangan. 11.3 Pendaftaran ini membolehkan sebarang transaksi dapat dilaksanakan menerusi Sistem ePerolehan sama ada menggunakan Akaun Pendaftaran MOF atau Akaun Asas. 11.4 Prosedur pendaftaran syarikat tempatan dan syarikat daripada negara ahli FTA adalah seperti yang ditetapkan melalui garis panduan seperti berikut: (i) (ii) Garis Panduan Pendaftaran Syarikat (Bekalan, Perkhidmatan dan Firma Perunding); Senarai Kod Bidang Pendaftaran (Bekalan, Perkhidmatan dan Firma Perunding) 11.5 Garis panduan dan rujukan kod bidang boleh dirujuk di laman sesawang Sistem ePerolehan 12. Pendaftaran Kontraktor Bagi Perolehan Kerja 12.1 Semua pendaftaran kontraktor kerja dikendalikan oleh Lembaga Pembangunan Industri Pembinaan Malaysia (CIDB) berdasarkan Akta Lembaga Pembangunan Industri Pembinaan Malaysia [Akta 520] mengikut gred, kategori dan pengkhususan. 12.2 Setiap kontraktor akan didaftarkan oleh CIDB mengikut gred pendaftaran berdasarkan kepada keupayaan dan kemampuan kontraktor memenuhi syarat kriteria pendaftaran kontraktor yang telah ditetapkan. M.S. 10/13
Pekeliling Perbendaharaan Malaysia PK 1.1 12.3 Semua kontraktor kerja bagi perolehan Kerajaan hendaklah mempunyai: (i) Perakuan Pendaftaran Kontraktor (PPK); (ii) Sijil Perolehan Kerja Kerajaan (SPKK); dan/atau (iii) Sijil Taraf Bumiputera (STB) (jika berkaitan). 12.4 Pendaftaran kontraktor kerja dalam perolehan Kerajaan adalah mengikut gred dan had nilai perolehan kerja yang ditetapkan seperti berikut: (i) Kontraktor Kerja Kategori Bangunan/Awam/Mekanikal Gred G1 G2 G3 G4 G5 G6 G7 Had Nilai Perolehan Kerja RM200,000 dan ke bawah Melebihi RM200,000 hingga RM500,000 Melebihi RM500,000 hingga RM1,000,000 Melebihi RM1,000,000 hingga RM3,000,000 Melebihi RM3,000,000 hingga RM5,000,000 Melebihi RM5,000,000 hingga RM10,000,000 Melebihi RM10,000,000 (ii) Kontraktor Kerja Kategori Elektrik Gred G1 G2 G3 G4 G5 G6 G7 Had Nilai Perolehan Kerja Sehingga RM200,000 Sehingga RM500,000 Sehingga RM1,000,000 Melebihi RM200,000 hingga RM3,000,000 Melebihi RM200,000 hingga RM5,000,000 Melebihi RM200,000 hingga RM10,000,000 Melebihi RM200,000 dan ke atas (iii) Kontraktor Kerja Asing Tertakluk FTA Gred A B C D Had Nilai Perolehan Kerja Melebihi RM100 juta Melebihi RM50 juta sehingga RM100 juta Melebihi RM30 juta sehingga RM50 juta Kurang daripada RM30 juta M.S. 11/13
Pekeliling Perbendaharaan Malaysia PK 1.1 12.5 Bagi negeri Sabah/Sarawak, syarikat yang tidak berdaftar dengan CIDB bagi SPKK, syarikat hendaklah berdaftar dengan Pihak Berkuasa seperti berikut: (i) Unit Pendaftaran Kontraktor dan Juruperunding Sarawak (UPKJ); atau (ii) Pusat Pendaftaran Kontraktor-Kontraktor Kerja, Bekalan dan Perkhidmatan Negeri Sabah (PUKONSA). 12.6 Pihak Berkuasa bagi menilai dan memberi Sijil Taraf Bumiputera (STB) kepada kontraktor kerja yang layak serta mengambil tindakan tatatertib terhadap kontraktor Bumiputera yang melanggar sebarang syarat yang berhubung kait dengan pemberian taraf Bumiputera tersebut ialah Pusat Khidmat Kontraktor (PKK), Kementerian Pembangunan Usahawan dan Koperasi (KUSKOP) atau mana-mana agensi yang ditetapkan oleh Kerajaan dari semasa ke semasa. 12.7 Bagi perolehan kerja Kerajaan di Semenanjung Malaysia, Agensi dikehendaki mempelawa hanya kontraktor kerja yang berdaftar dengan CIDB dan mempunyai PPK dan SPKK dengan gred, kategori dan pengkhususan yang berkaitan untuk mengambil bahagian di dalam urusan perolehan berkenaan. Kontraktor yang berdaftar dengan PUKONSA atau UPKJ dan mempunyai PPK yang dikeluarkan oleh CIDB boleh dipelawa untuk menyertai perolehan kerja di Semenanjung Malaysia. 12.8 Bagi perolehan kerja Kerajaan di Sabah yang menggunakan peruntukan Persekutuan, Agensi dikehendaki mempelawa kontraktor kerja yang berdaftar dengan CIDB dan mempunyai PPK dan SPKK/PUKONSA dengan gred, kategori dan pengkhususan yang berkaitan. 12.9 Bagi perolehan kerja Kerajaan di Sarawak, Agensi dikehendaki mempelawa kontraktor kerja yang berdaftar dengan CIDB dan mempunyai PPK dan SPKK/UPKJ dengan gred, kategori dan pengkhususan yang berkaitan. 12.10 Prosedur pendaftaran kontraktor tempatan dan kontraktor asing adalah seperti yang dikeluarkan oleh Lembaga Pembangunan Industri Pembinaan Malaysia (CIDB). Garis panduan pendaftaran dan kod bidang boleh dirujuk di laman sesawang CIDB M.S. 12/13
Pekeliling Perbendaharaan Malaysia PK 1.1 13. Pemakaian Pekeliling 13.1 Tertakluk kepada penerimaannya oleh pihak berkuasa masing-masing, peruntukan Pekeliling Perbendaharaan Perolehan Kerajaan (PP/PK) ini dipanjangkan kepada semua perkhidmatan Negeri, Pihak Berkuasa Berkanun, Pihak Berkuasa Tempatan dan entiti berkaitan Kerajaan. 14. Tarikh Kuat Kuasa 14.1 Peraturan ini berkuat kuasa mulai 29 November 2022. M.S. 13/13